Japan vasgevat oor walvisjagFoto: AP Die internasionale strafhof in Den Haag het bevind dat Japan veel meer walvisse vang as wat vir wetenskaplike navorsing benodig word, en is daarom onwettig. Kommersiële walvisjag is in 1986 verbied, en Japan het die jaar daarna formeel “opgehou” met kommersiële vangste. Dit was egter ‘n ope geheim dat die meeste van die vleis van die honderde walvisse wat gejag is hul weg na kombuise gevind het, omdat walvisvleis in Japan as ‘n delikatesse beskou word. Australië het Japan in 2010 by die Internasionale Strafhof verkla, en uitspraak is Maandag gelewer. Die Wêreld Natuurlewefonds (WWF) het die uitspraak verwelkom. Japan het hom voor die uitspraak daartoe verbind om die uitspraak te respekteer. Die hof het nou ‘n algehele verbod op walvisjag in die Suidpoolgebied geplaas, en Japan gelas om alle lisensies daarvoor terug te trek. Die oorspronklike berig kan hier gelees word. Bron: De Standaard